Finale Kupa evropskih šampiona 1959.
Finale Kupa evropskih šampiona 1959. je bila nogometna utakmica koja je održana na Neckarstadionu u Stuttgartu 3. juna 1959. U finalu su se susreli španski Real Madrid i francuski Stade de Reims. Real Madrid je pobijedio rezultatom 2-0 golovima Mateosa i Di Stéfana. Real Madrid je kao aktuelni prvak iz prethodne sezone takmičenje započeo utakmicama protiv turskog Beşiktaşa u prvom krugu. Sa pobjedom na Santiago Bernabéu i neriješenim rezultatom na stadionu Mithatpaşa Real Madrid se kvalificirao u četvrtfinale. U četvrtfinalu Real Madrid se susreo sa austrijskim Wiener Sport-Clubom. Prva utakmica igrana u Beču je završena bez golova. U uzvratnoj utakmici Real Madrid je ubjedljivo pobjedio 7-1. U polufinalu Real Madrid se susreo sa Atlético Madridom. Pobjeda 2-1 i poraz 0-1 nisu bili dovoljni Realu za plasman u finale. Tadašnjim pravilima morao se igrati playoff. U Zaragozi Real Madrid golovima Di Stéfana i Puskása slavi pobjedu i plasman u finale. Gol za Atlético Madrid postigao je Enrique Collar. Stade de Reims je svoj put do finala započeo u kvalifikacijama. Sa dvije ubjedljive pobjede protiv Ardsa Stade de Reims se plasirao u prvi krug. U prvom krugu Stade de Reims je i ovog puta sa dvije ubjedljive pobjede plasirao se u četvrtfinale. Protivnik je bila finska ekipa Helsingin Palloseura. Protivnik u četvrtfinalu je bio Standard Liège. U prvoj utakmici Standard Liège je pobijedio 2-0. U uzvratnoj utakmici Stade de Reims golom Rogera Piantonija te sa dva gola Fontainea obezbjeđuje plasman u polufinale. Young Boys je u prvoj utakmici polufinala pobijedio 1-0, ali u uzvratnoj utakmici Stade de Reims kao i u četvrtfinalu ostvaruje pobjedu 3-0 te obezbjeđuje plasman u finale.